b'\n_START_ARTICLE_\nNERVA\n_START_SECTION_\nSuunnitellut k\xc3\xa4ytt\xc3\xb6kohteet\n_START_PARAGRAPH_\n1960-luvun alussa Nasa suunnitteli NERVAn k\xc3\xa4ytt\xc3\xa4mist\xc3\xa4 RIFTin (Reactor-In-Flight-Test) moottorina 1970-luvun alussa. Toteutuessaan NERVA olisi ollut Saturn V -raketin yl\xc3\xa4vaihe, joka olisi mahdollistanut Saturnilla teht\xc3\xa4v\xc3\xa4t planeettojen v\xc3\xa4liset lennot. Nasan Marshall Space Flight Centerill\xc3\xa4 oli vastuu rakettivaiheen kehitt\xc3\xa4misest\xc3\xa4._NEWLINE_1960-luvun alussa Eugene F. Lally Jet Propulsion Laboratoryst\xc3\xa4/Caltechist\xc3\xa4 ehdotti miehitettyj\xc3\xa4 lentoja Marsiin, joissa k\xc3\xa4ytett\xc3\xa4isiin NERVA-moottoria raketin yl\xc3\xa4vaiheena kustannusten v\xc3\xa4hent\xc3\xa4miseksi ja hy\xc3\xb6tykuorman maksimoimiseksi. Er\xc3\xa4\xc3\xa4ss\xc3\xa4 suunnitelmassa avaruusalus jaettaisiin matkalla kahtia ja n\xc3\xa4it\xc3\xa4 osia py\xc3\xb6ritett\xc3\xa4isiin sitten kaapeleilla toisiinsa liitettyin\xc3\xa4 gravitaation simuloimiseksi. N\xc3\xa4in voitaisiin suojella lent\xc3\xa4ji\xc3\xa4 painottomuuden aiheuttamalta luukadolta. Py\xc3\xb6riv\xc3\xa4n aluksen keskipisteess\xc3\xa4 olisi ohjaus -ja navigointij\xc3\xa4rjestelm\xc3\xa4t. Sen optinen j\xc3\xa4rjestelm\xc3\xa4 oli ensimm\xc3\xa4isi\xc3\xa4, digitaalisen valokuvakameran konstruktioita. Siin\xc3\xa4 mosaiikkimainen ryhm\xc3\xa4 valoilmaisimia, tuottaisi digitaalisesti kuvia t\xc3\xa4htitaustausta ja planeetoista ohjauksen ja navigoinnin helpottamiseksi._NEWLINE_My\xc3\xb6s Werner von Braun ehdotti NERVAa k\xc3\xa4ytt\xc3\xa4v\xc3\xa4\xc3\xa4 miehitetty\xc3\xa4 lentoa Marsiin, mutta h\xc3\xa4nen ehdotuksessaan avaruusalus olisi py\xc3\xb6riv\xc3\xa4n donitsin muotoinen.'